ພວກປະທ້ວງ ຝ່າຍຄ້ານ ບໍ່ຍອມເຂົ້າຮ່ວມ ການເລືອກຕັ້ງ ໃນບຸຣຸນດີ
ການ​ເລືອກ​ຕັ້ງ​ຍັງ​ດຳ​ເນີນ​​ຕໍ່ໄປ ​ເຖິງ​ແມ່ນ​ວ່າ​ ໄດ້​ມີ​ການ​ປະ​ທ້ວງ​ ຂອງ​ພວກຕໍ່ຕ້ານ​ລັດຖະບານ​ ມາ​ເປັນ​ເວລາ​ຫຼາຍ​ເດືອນແລ້ວກໍ​ຕາມ.
ເປັນທີ່ຄາດກັນວ່າ ທ່ານ Pierre Nkurunziza ຈະເຂົ້າກຳ ຕຳແໜ່ງເປັນປະທານາທິບໍດີບາຣຸນດີ ສະໄໝ ທີ 3 ໃນຂະນະທີ່ ພວກມີສິດເລືອກຕັ້ງ ໄດ້ໄປປ່ອນບັດ ໃນວັນອັງຄານມື້ນີ້ ທີ່ພວກ ຝ່າຍຄ້ານພາກັບບອຍຄອ໊ດຫລືບໍ່ເຂົ້າຮ່ວມ ການເລືອກຕັ້ງຍັງດຳເນີນຕໍ່ໄປ ເຖິງແມ່ນວ່າໄດ້ມີການປະທ້ວງ ຂອງພວກຕໍ່ຕ້ານລັດຖະບານມາເປັນເວລາຫຼາຍເດືອນ ແລະການ ຮຽກຮ້ອງຈາກປະຊາຄົມນາໆຊາດ ໃຫ້ປະທານາທິບໍດີລົງຈາກ ອຳນາດ ກໍຕາມ ພວກຕິຕຽນກ່າວວ່າ ທ່ານ Nkurunziza ບໍ່ຄວນມີສິດໃນການ ເຂົ້າຮັບຕຳແໜ່ງຕື່ມອີກສະໄໝນຶ່ງ ແຕ່ວ່າ ສານລັດຖະທຳມະນູນຂອງບຸຣຸນດີ ໄດ້ຕັດສິນວ່າ ທ່ານມີສິດ ເພາະວ່າ ທ່ານເປັນຜູ້ຖືກເລືອກໂດຍຄະນະລັດຖະສະພາ ແລະນັ້ນບໍ່ແມ່ນການເລືອກທົ່ວໄປ ໃນການ ເຂົ້າຮັບຕຳແໜ່ງສະໄໝທີ 1 ຂອງທ່ານ ການປະທ້ວງໄດ້ພາໃຫ້ເກີດຄວາມຮຸນແຮງ ຊຶ່ງຮວມທັງເຫດການທີ່ເກີດຂຶ້ນໃນຕອນແລງວັນຈັນວານນີ້ ທີ່ເມືອງຫຼວງ Bujumbura ບ່ອນທີ່ໄດ້ຍິນສຽງລະເບີດ ແລະສຽງປືນດັງຂຶ້ນນັ້ນ ເລຂາທິການໃຫຍ່ ອົງການສະຫະປະຊາຊາດ ທ່ານ Ban Ki-moon ຮຽກຮ້ອງໃຫ້ບັນດາເຈົ້າໜ້າທີ່ຮັບຜິດຊອບ  ແລະໃຫ້ທຸກພັກຝ່າຍໃນບຸຣຸນດີເລີ້ມການເຈລະຈາກັນ ຄະນະທີ່ປຶກສາອົງການສະຫະປະຊາຊາດກຳລັງຕິດຕາມສິ້ງຊອມເບິ່ງການເລືອກຕັ້ງໃນວັນອັງຄານ ມື້ນີ້ ຊຶ່ງຮວມທັງຜູ້ມີສິດປ່ອນບັດ 3 ລ້ານ 8 ແສນຄົນ ການເລືອກຕັ້ງປະທານາທິບໍດີ ມີຂຶ້ນຫລັງຈາກການເລືອກຕັ້ງສະມາຊິກສະພາແຫ່ງຊາດໃນເດືອນແລ້ວນີ້ ທີ່ພັກທ່ານ Nkurunziza ໄດ້ຮັບໄຊຊະນະຢ່າງງ່າຍດາຍ ຝ່າຍຄ້ານແມ່ນ ບໍ່ຍອມເຂົ້າຮ່ວມໃນການປ່ອນບັດ ຊຶ່ງຖືກຕຳນິຕິຕຽນຈານາໆຊາດວ່າ ບໍ່ເປັນການອິດສະລະ ຫຼືບໍ່ຍຸຕິທຳ